
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՀՈՒՆԻՍԻ 4-Ի N 779-Ա ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ
	1. ՀՀ ֆինանսների նախարարություն

	12-08-2026թ.

	
	N 02/2-1/21594-2026

	1․ Նախագծում ներառված՝ ԵԱՏՄ ԱՏԳ ԱԱ 8704 22 910 0 ծածկագիրը բացակայում է ԵՏՀ խորհրդի 2021 թվականի սեպտեմբերի 14-ի թիվ 80 որոշմամբ այսուհետ՝ Որոշում սահմանված ապրանքային անվանացանկից, իսկ ԵԱՏՄ ԱՏԳ ԱԱ 7308 90 510 0 ծածկագրով ապրանքի չափման միավորն անհրաժեշտ է համապատասխանեցնել Որոշմամբ սահմանված չափման միավորին։

	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	12-08-2026թ. 

	
	N 01/3-2/48741-2026

	1․ Նախագծի 1-ին կետի 2-րդ մասի համաձայն՝ Որոշման առաջին կետով սահմանված ծրագրի շրջանակներում ներմուծվող և հավելվածով սահմանված ցանկում  ներկայացված լիզինգով ձեռքբերվող ապրանքների (ցանկի 1-ին կետի) ներմուծման ժամանակ մաքսատուրքից ազատման արտոնություն տրամադրվում է  լիզինգի թիվ LB26/00157 պայմանագրով սահմանված «ԻՆԵԿՈԲԱՆԿ» փակ բաժնետիրական ընկերությանը (այսուհետ՝ Լիզինգատու կազմակերպություն)՝ պայմանով, որ ապրանքները ներմուծելուց հետո հանձնվելու են «ՋԵՐՄՈՒԿ ԳՐՈՒՊ» փակ բաժնետիրական ընկերության ներդրումային ծրագրի իրականացման համար։
Միաժամանակ՝ Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «ներքին սպառման համար բացթողում» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու համար (այդ թվում՝ մաքսային ընթացակարգի համաձայն ապրանքների օգտագործման պայմանների պահպանման մասով):
Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, հայտնում ենք, որ Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումները, հետևաբար՝ լիզինգի պայմանագրով ձեռքբերված ապրանքների համար արտոնությունը լիզինգատու կազմակերպությանը տրամադրելու պարագայում վերջինիս կողմից պետք է պահպանվեն օրենսդրությամբ սահմանված պահանջները, որոնց նկատմամբ մաքսային մարմիններն իրականացնում են մաքսային հսկողություն: Նշված նորմերին, ըստ էության, Նախագծով սահմանվող դրույթները կհակասեն: Միաժամանակ, տվյալ դեպքում ՀՀ կառավարության 17․09․2015թ․ N 1118-Ն որոշմամբ հաստատված կարգի 22-ից 24-րդ կետերով նախատեսված մոնիթորինգը, ինչպես նաև հետբացթողումային հսկողությունը կիրականացվի լիզինգատուի նկատմամբ, ինչը մեր կարծիքով չի բխում իրականացվող ներդրումային ծրագրերի բովանդակությունից: 
Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝
1) որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,
2) որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,
3) որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:
Հաշվի առնելով նշվածը հայտնում ենք, որ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը: Նշված նորմերից հետևում է, որ անկախ սեփականության իրավունքից ներդրումային ծրագիր իրականացնող կազմակերպությունը կարող է հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:
2․ Հայտին կից ներկայացված և Նախագծի հավելվածով հաստատվող ապրանքների ցանկում նշված ապրանքների վերաբերյալ տեղեկությունները բավարար չեն ըստ Եվրասիական տնտեսական միության արտաքին տնտեսական գործունեության ապրանքային անվանացանկի` (այսուհետ՝ ԱՏԳ ԱԱ)` 10 նիշի մակարդակով դասակարգման ճշգրտության վերաբերյալ դիրքորոշում տրամադրելու համար։ Միաժամանակ, հայտնում ենք, որ նախագծի հավելվածով հաստատվող՝ ԱՏԳ ԱԱ 8704 22 910 0 ծածկագիրն առկա չէ Եվրասիական տնտեսական հանձնաժողովի խորհրդի 14.09.2021թ. N 80 որոշման մեջ։
Հայտնում ենք նաև, որ նախագծով նախատեսված ցանկի «Տեխնոլոգիական սարքավորումներ, դրանց բաղկացուցիչ ու համալրող մասեր» բաժնի 1-ին և 2-րդ տողերի 3-րդ՝ «Անվանում» սյունակում անհրաժեշտ է նշել կոնկրետ ներմուծման ենթակա ապրանքի նկարագիրը, որը պետք է համապատասխանի ապրանքի ԱՏԳ ԱԱ ծածկագրին, իսկ տվյալ դեպքում, որպես ապրանքի անվանում, նշվել է ապրանքի ԱՏԳ ԱԱ ծածկագրի դիրքի ոչ հստակ նկարագիր։ Ապրանքների ցանկի 4-րդ սյունակում նշված տեխնիկական բնութագրերը նույնպես անհասկանալի տվյալներ են՝ (2025թ.-2027թ.)։ Միաժամանակ, ապրանքների ցանկի «Հումք ու նյութեր» բաժնի 2-րդ և 3-րդ տողերի 3-րդ՝ «Անվանում» սյունակում նույնպես անհրաժեշտ է նշել կոնկրետ ներմուծման ենթակա ապրանքի նկարագիրը, որը պետք է համապատասխանի ապրանքի ԱՏԳ ԱԱ ծածկագրին, իսկ տվյալ դեպքում, որպես ապրանքի անվանում, նույնպես նշվել է ապրանքի ԱՏԳ ԱԱ ծածկագրի դիրքի ոչ հստակ նկարագիր, իսկ ցանկի 4-րդ սյունակում նշված տեխնիկական բնութագրերը նույնպես անհասկանալի տվյալներ են։ Մաքսային մարմինների կողմից համապատասխան արտոնությունների կիրառման ժամանակ ներմուծված ապրանքի նույնականացման հնարավորությունը չսահմանափակելու նպատակով, առաջարկում ենք ապրանքների տեխնիկական նկարագրերում արտոնության կիրառման տեսանկյունից նշանակություն չունեցող բնութագրեր (նկարագրեր) չնախատեսել։
3․«ՋԵՐՄՈՒԿ ԳՐՈՒՊ» փակ բաժնետիրական ընկերությունը (ՀՎՀՀ՝ 09001005, գրանցված 24.05.1996թ․) գործում է հարկման ընդհանուր համակարգում, ըստ ներկայացրած վերջին՝ 2026թ. հունիս ամսվա եկամտային հարկի և սոցիալական վճարի ամսական հաշվարկի ունի 594 հարկման բազա ունեցող վարձու աշխատողներ: 
«ԻՆԵԿՈԲԱՆԿ» փակ բաժնետիրական ընկերությունը (ՀՎՀՀ 02518512, գրանցված 07.02.1996թ․) գործում է հարկման ընդհանուր համակարգում, ըստ ներկայացրած վերջին՝ 2026թ․ հունիս ամսվա եկամտային հարկի և սոցիալական վճարի ամսական հաշվարկի ունի 1067 հարկման բազա ունեցող վարձու աշխատողներ:
Հայտնում ենք նաև, որ 06.08.2026թ․ դրությամբ ընկերությունները չունեն հարկային մարմնի կողմից վերահսկվող եկամուտների գծով ժամկետանց պարտավորություններ, ինչպես նաև «ՋԵՐՄՈՒԿ ԳՐՈՒՊ» փակ բաժնետիրական ընկերությունը 10․08․2026թ․ դրությամբ և «ԻՆԵԿՈԲԱՆԿ» փակ բաժնետիրական ընկերությունը 11․08․2026թ․ դրությամբ չունեն մաքսային վճարների գծով պարտավորություններ։
	Ընդունվել է։

Ընդունվել է ի գիտություն։

	3․ ՀՀ արդարադատության նախարարություն
	12-08-2026թ․

	
	N /27.1.1/42639-2026

	[bookmark: _Hlk239157086]1․ Նախագծի 1-ին կետում «որոշման» բառից հետո առաջարկում ենք լրացնել «(այսուհետ՝ Որոշում)» բառերը՝ նկատի ունենալով, որ Նախագծի 1-ին կետի 1-4-րդ ենթակետերում որպես Հայաստանի Հանրապետության կառավարության 2026 թվականի հունիսի 4-ի N 779-Ա որոշման կրճատ տարբերակ կիրառվում է «Որոշում» բառն իր համապատասխան հոլովաձևերով, ինչպես նաև հաշվի առնելով «Նորմատիվ իրավական ակտերի մասին» օրենքի 21-րդ հոդվածի 4-րդ մասի կարգավորումը։
2.	Նախագծի 1-ին կետի 3-րդ ենթակետում Հայաստանի Հանրապետության կառավարության 2026 թվականի հունիսի 4-ի N 779-Ա որոշման նոր խմբագրությամբ շարադրվող 2-րդ կետի 1-ին ենթակետում կիրառվում է «Որոշմամբ» բառը, որից պարզ չէ, թե խոսքը ի՞նչ որոշման մասին է, ուստի անհրաժեշտ է հստակեցնել։
3.	Նախագծի 1-ին կետի 3-րդ ենթակետում Հայաստանի Հանրապետության կառավարության 2026 թվականի հունիսի 4-ի N 779-Ա որոշման նոր խմբագրությամբ շարադրվող 3-րդ կետով սահմանվում է, որ «ՋԵՐՄՈՒԿ ԳՐՈՒՊ» փակ բաժնետիրական ընկերության կողմից իրականացվող ներդրումային ծրագրի շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է 2026 թվականի հուլիսի 24-ից մինչև 2027 թվականի մարտի 23-ը ներառյալ։
Հարկ է նկատել, որ ինչպես «ՋԵՐՄՈՒԿ ԳՐՈՒՊ» փակ բաժնետիրական ընկերության կողմից Էկոնոմիկայի նախարարություն ներկայացված դիմումում, այնպես էլ Նախագծի հիմնավորման մեջ նշված կարգավորման անհրաժեշտության վերաբերյալ պարզաբանումներ ներկայացված չեն, ուստի գտնում ենք, որ առաջարկվող կարգավորումը հիմնավորման կարիք ունի՝ նկատի ունենալով, որ Հայաստանի Հանրապետության կառավարության 2026 թվականի հունիսի 4-ի N 779-Ա որոշման 2-րդ կետի 2-րդ ենթակետի համաձայն՝ «ՋԵՐՄՈՒԿ ԳՐՈՒՊ» փակ բաժնետիրական ընկերության կողմից իրականացվող ներդրումային ծրագրի (այսուհետ՝ ծրագիր) շրջանակներում տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի ներմուծումն իրականացվելու է 2026 թվականի ապրիլի 29-ից մինչև 2027 թվականի ապրիլի 28-ը ներառյալ։
	Ընդունվել է։

